**OSEBNA PREDSTAVITEV ČLANA**

Dražen Popović se je rodil 11. 8. 1960 v Prelogu v Republiki Hrvaški. 15. 2. 1985 je diplomiral na Medicinski fakulteti Univerze v Zagrebu. Po končanem študiju se je leta 1987 zaposlil kot specializant s področja splošne kirurgije na Kirurškem oddelku Splošne bolnišnice Murska Sobota, kjer je zaposlen še danes. Specializacijo iz splošne kirurgije je v UKC Ljubljana končal 9. 10. 1991. V šolskem letu 1992/1993 se je vpisal na Medicinski fakulteti Univerze v Zagrebu na podiplomski študij s področja splošne kirurgije. Zaključni izpit je opravil 28. 9. 1993.

S področja žilne kirurgije se je izobraževal:

* na Kliničnem oddelku za kirurgijo srca in ožilja Univerzitetnega kliničnega centra v Ljubljani (1992);
* na Oddelku za žilno kirurgijo Univerzitetnega kliničnega centra v Mariboru (1993);
* v Stadtisches Klinikum St. Georg v Leipzigu (2002);
* v Texas Heart Institute v Hustonu (2004);
* v Semmelweis University of Medicine Department of Cardiovascular Surgery v Budimpešti (2003).

Je član strokovnega sveta Združenja za žilne bolezni Slovenskega zdravniškega društva in podpredsednik Društva žilnih kirurgov Slovenije. Ministrstvo za zdravje Republike Slovenije mu je dne 25. 9. 2012 podelilo naziv primarij. Doktorski študij Univerze v Mariboru na Medicinski fakulteti s področja biomedicinske tehnologije je končal 20. 3. 2017. Permanentno se je izobraževal in udeleževal številnih strokovnih srečanj doma in v tujini. Aktivno je sodeloval na kongresih v Sloveniji in tujini. Objavljal je prispevke v domačih in tujih revijah. Med delom na Kirurškem oddelku Splošne bolnišnice Murska Sobota je bil mentor številnim specializantom in pripravnikom.